Diari Oficial de la Generalitat Valenciana


Sumari del DOGV 7032, del 27-05-2013 (2013/5457)

RESOLUCIÓ de 17 de maig de 2013, del Rectorat de la Universitat Jaume I, relativa a la creació i modificació de fitxers amb dades personals en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
--------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2013/05/17/(1)/dof/vci/html**

### Dades del document

Número de DOGV
:   7032

Data del DOGV
:   27-05-2013

Secció del DOGV
:   I. DISPOSICIONS GENERALS

Número del document
:   2013/5457


Data del document
:   17-05-2013

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * Universitat Jaume I
    * legislació
    * base de dades
    * universitat
    * dades personals

RESOLUCIÓ de 17 de maig de 2013, del Rectorat de la Universitat Jaume I, relativa a la creació i modificació de fitxers amb dades personals en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2013/5457]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels arxius de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Jaume I de Castelló resol:  
  
Primer  
Aprovar la creació dels fitxers que s'indiquen en l'annex I d'aquesta disposició.  
  
Segon  
Aprovar la modificació dels fitxers que s'indiquen en els annexos II i III d'aquesta disposició.  
  
Tercer  
Per garantir la seguretat de les dades de caràcter personal dels fitxers relacionats en els annexos i assegurar-ne la utilització segons les finalitats per a les quals van ser recollides, els responsables interns indicats a l'annex han d'executar les mesures necessàries d'índole tècnica i organitzativa.  
  
Quart   
Els drets d'accés als arxius esmentats, i també els altres que la llei reserva als afectats pels tractaments de dades de caràcter personal, els poden exercir les persones afectades davant el responsable intern que s'indica en l'annex en la forma reglamentària establerta. Aquest responsable traslladarà les sol·licituds a la Secretaria General, que adoptarà la resolució que corresponga.  
  
Cinquè  
En els casos en els quals es preveja la necessitat de comunicar dades personals a tercers, els responsables interns dels tractaments han de sol·licitar l'autorització de la Secretaria General, a través del mecanisme intern establert, i han d'advertir expressament els cessionaris de la seua obligació de dedicar les dades exclusivament a la finalitat per a la qual es cedeixen.  
  
Sisè  
Aquesta resolució entrarà en vigor l'endemà de la publicació en el Diari Oficial de la Comunitat Valenciana.  
  
Castelló de la Plana, 17 de maig de 2013.- El rector: Vicent Climent Jordà.  
  
ANNEX I  
Desenvolupament acadèmic  
  
Tipus de resolució:   
Creació.  
Finalitat:  
Investigació sobre benestar i rendiment acadèmic de l'estudiantat universitari.  
Persones o col·lectiu sobre els quals es pretén obtindre dades o resulten obligats a subministrar-les:  
Estudiantat de la Universitat Jaume I.  
Procediment de recollida de dades:  
La persona afectada i altres administracions públiques de l'àmbit educatiu.  
Estructura bàsica de l'arxiu automatitzat i descripció de les dades que conté: estructura base de dades relacionades. Tipus de dades:  
De caràcter identificador.  
De característiques personals.  
Acadèmiques i professionals.  
Sistema de tractament:  
Mixt.  
Cessions de dades que es preveuen:   
Cap.  
Responsable del fitxer:   
Universitat Jaume I.  
Responsable intern del tractament:   
Grup d'Investigació WONT Prevenció Psicosocial.  
Òrgan davant el qual poden exercir-se els drets d'accés, rectificació, cancel·lació i oposició:  
WONT Prevenció Psicosocial. Facultat de Ciències de la Salut. Campus del Riu Sec. E12071. Castelló de la Plana. Espanya. Tel.: +18 807 876 585. Adreça electrònica: .  
Nivell de seguretat:   
Bàsic.  
  
ANNEX II  
Voluntariat  
  
Tipus de resolució:   
Modificació.  
Disposició de creació:   
Resolució de 15 de febrer de 2012 del Rectorat de la Universitat Jaume I (DOCV 6733, 13.03.2012).  
Finalitat:  
Gestió de les activitats de voluntariat desenvolupades per la Universitat Jaume I.  
Persones o col·lectiu sobre els quals es pretén obtindre dades o resulten obligats a subministrar-les:  
Dades personals dels voluntaris i voluntàries que participen en programes desenvolupats per la Universitat Jaume I de Castelló o han participat en accions de formació del voluntariat.  
Procediment de recollida de dades:  
Formularis.  
Estructura bàsica de l'arxiu automatitzat i descripció de les dades que conté: estructura base de dades relacionades. Tipus de dades:  
  
De caràcter identificador.  
Preferències en la realització d'activitats de voluntariat.  
Formació, capacitació i aptitud per al desenvolupament de les activitats.  
Sistema de tractament:  
Mixt.  
Cessions de dades que es preveuen:  
Entitats col·laboradores que, mitjançant conveni signat amb la Universitat, han acordat participar en accions de voluntariat vinculades al programa UJI-Voluntària.  
Responsable del fitxer:   
Universitat Jaume I.  
Responsable intern del tractament:   
Secretaria General.  
Òrgan davant el qual poden exercir-se els drets d'accés, rectificació, cancel·lació i oposició:  
Oficina de Cooperació al Desenvolupament i la Solidaritat. Universitat Jaume I. Edifici de Rectorat i serveis centrals. Campus del Riu Sec. E-12453. Castelló de la Plana. Espanya. Tel.:+55 151 428 399. Adreça electrònica: .  
Nivell de seguretat:   
Bàsic.  
  
ANNEX III  
Borsa de treball  
  
Tipus de resolució:   
Modificació.  
Disposició de creació:   
Resolució de 15 de febrer de 2010 del Rectorat de la Universitat Jaume I (DOCV 6733, 13.03.2012).  
Finalitat:  
Gestió de l'agència de col·locació constituïda a la Universitat a l'empara del que disposa el Reial Decret 1796/2010, de 30 de desembre, pel qual es regulen les agències de col·locació.  
Persones o col·lectiu sobre els quals es pretén obtindre dades o resulten obligats a subministrar-les:  
Membres de la comunitat universitària i altres persones que sol·liciten incloure les seues dades en la borsa de treball.  
Procediment de recollida de dades:  
Formularis.  
Estructura bàsica de l'arxiu automatitzat i descripció de les dades que conté: estructura base de dades relacionades. Tipus de dades:  
  
De caràcter identificador.  
De característiques personals.  
De circumstàncies socials.  
Acadèmiques i professionals.  
De detalls d'ocupació.  
Condició de discapacitat o invalidesa de la persona afectada amb finalitat estadística.  
Sistema de tractament:  
Automàtic.  
Cessions de dades que es preveuen:   
Institut Nacional d'Ocupació o òrgan de l'administració de l'Estat que el substituïsca en les seues funcions.  
Servei Valencià d'Ocupació i Formació o òrgan de l'administració autonòmica que el substituïsca en les seues funcions.  
Responsable del fitxer:   
Universitat Jaume I.  
Responsable intern del tractament:   
Oficina d'Inserció Professional i Estades en Pràctiques.  
Òrgan davant el qual poden exercir-se els drets d'accés, rectificació, cancel·lació i oposició:  
Oficina d'Inserció Professional i Estades en Pràctiques. Edifici d'ampliació de la Biblioteca, planta baixa. Campus del Riu Sec. E-12734. Castelló de la Plana. Espanya. Tel.: +77 927 372 072. Adreça electrònica: .  
Nivell de seguretat:   
Bàsic.


Còpia Permalink ELI